اولا نشكركم على جهدكم الواضح بالموقع والله يعينكم جميعا وبعد التحيه ياليت ياخوان يشطب كل رابط فيه موضوع حساس يتطرق للمحرمات التاليه الاساءة للبلد عن طريق الانتقاد بداعي وبدون داعي وتصوير الامور انها جميعا سلبيه وتكبير كل حدث صغير ثانيا عندما تتطرق الى بعض الامور الحساسه والتي لاتهمنا بالمنتدى عن امور خارج الاقتصاد وتذكر بعض العوائل والاسامي وياليت المشاركين يتكلموا بشكل عام دون تحديد الاسامي لانه لابد بيطلع لك قريب او صديق ماترضى احد يتكلم عنه باساءة ويتعاونون مع المشرفين وثالثا والاهم ارجوا عدم وضع مواضيع سياسيه وماتكون لها صلة بالاقتصاد لانه مو كل حدث سياسي يرتبط بالاقتصاد ارتباط قوي واذكركم ياخوان انه الكويت بلد دمقراطي وبلد حريات ومحسودين عليه والدستور كفل لك التكلم وابدا الراي في كل شي من خكومه او مجلس او حتى بعض الشيوخ اللي في مناصب خدميه ولكن تذكروا جيدا انه الدستور اللي ارتضيناه وعشنا فيه ماضينا وحاظرنا وان شاء الله مستقبلنا يحرم عليك التكلم على رمز البلد والذات الاميريه مصونه ولا يجوز التكلم عنها وحتى لو ما كان بالدستور ياخوان المفروض كل واحد فينا يكون عنده الحميه والغيره على رمز البلد وقائدها صاحب السمو حفظه الله ورعاه من كل شر ومكروه ويفدي الكويت بدمه واميرها ووالدنا ووالد الجميع وحتى دينا الاسلامي اوصى بطاعة ولي الامر وترا بلدنا بلد الخير والعمار والطيبه وهذا مجرد تذكير لا اكثر ولا اقل وانتوا اكثر الناس فيكم الحميه والغيره ولكن هذا منتدى وممكن احد يندس بينا ليفرق بينا او محاولة لبث الفتنه بينا واخيرا ياليت تكون التوصيات كلها تكون في رابط واحد حتى لا نتشتت والمواضيع في رابط اخر وترك الباقي للشركات وتقبلوا مني هالكلمه ولكم مني جزيل الشكر